**Ești frumoasă**

*Beatrice Lohmuller*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu ochi albaştri mă sfidezi

Iar din privirea-ţi abătută

Îmi dau seama că visezi,

Că eşti din nou pierdută.

Dar eşti frumoasă şi atunci

Când lacrimile-ţi curg şiroaie;

Şi când priviri urâte îmi arunci,

Eu îţi zâmbesc, chiar de mă doare.

Tu eşti un înger rătăcit

Într-o lume tot mai rea,

Dară eu mă simt iubit,

Şi vei rămâne tot a mea.

Frumoasa mea, ce dragă-mi eşti!

Tu frumuseţe fără seamăn!

Orice rău, ai să-ntâlneşti

Eu mereu am să te apăr.

2010